Münchhausen müüs oma piiskopkonna 26. septembril 1559. a. Taani kuningale Friedrich II 30.000 taaldri eest, mille tagajärjel Kolovere loss läks taanlaste kätte. Kuningas andis selle edasi oma vennale hertsog Magnusele vastutasuks Holsteini  maade õigusest loobumise eest. Münchhausen ise siirdus välismaale, läks üle luteri usku, naitus ja oli sama Verdeni kiriku Õpetajaks, kus ta ennemalt oli olnud laekahoidjaks ja kanoonikuks. Arvatavasti olevat ta seal ka enne 1583 a. surnud.